Case ID: 1242167
Sentence 0: Təqsirləndirilən şəxs məhkəmə iclasında ona qarşı elan edilmiş ittiham üzrə özünü təqsirli bilməyərək ifadəsində göstərdi ki, Zərərçəkmiş şəxs anası Zenfıra və bacısı Fərqanə ilə birlikdə qonşuluqda yaşadıqlarını, lakin bir qonşu kimi onlarla münasibətlərinin yaxşı olmadığını, tez-tez aralarında münaqişlərinin olduğunu, belə ki, Günelgilin yaşadığı evin üstünü təxminən 10 il bundan əvvəl pul verib razılığını almaqla evi böyütmək üçün təmir işləri apardığını, lakin bir müddət keçdikdən sonra Günelin anası Zenfıra ondan həmin yer üçün əlavə pul tələb etməkistədiyini, ona rədd cavabı verərək, hər hansı bir məbləğdə ona əlavə pul verməyəcəyini bildirdiyini, bundan sonra Zenfiranın onunla prinsip apararaq onun barəsində müxtəlif instansiyalara şər və böhtan xarakterli məlumatlar verdiyini, son mübahisəyə səbəb isə bir neçə gün idi ki, Günelgil karantin rejiminə baxmayaraq yaşadıqları evdə təmir işləri görmələri olduğunu, onların təmir işləri aparması övladlarının “online” şəkildə dərs keçməsinə narahatçılıq törətdiyini, buna görə də bir neçə dəfə onlara bu barədə öz iradlarını bildirsə də, onlar buna heç bir məhəl qoymadıqlarını, xx xxxxx 2020-ci il tarixdə səhər saat təxminən 11 radələrində evdə olan zaman Zenfiranın evində təmir səsləri gəldiyi üçün onların qapısına yaxınlaşdığını, həmin zaman Zenfiranın qızı Günel qapıya çıxdıqda ona narahatçılığa səbəb olduqları üçün təmir işlərini dayandırmasını bildirdiyini, bundan sonra yaşadığı evə gedib DİN-nin 102 xidmətinə zəng vurub bu barədə məlumat verdiyini, təxminən bir dəqiqə sonra Günel yaşadığı evin qapısına gəlib qapını döyməyə başladığını, qapını açdıqdan sonra Günelin onu itələyib evə daxil olub onu nalayiq sözlərlə söyüb təhqir etməyə başladığını, Günel tüpürə-tüpürə danışdığı üçün ona bu barədə öz iradını bildirdiyini, həmin zaman Günel qəsdən üzünə tüpürüb onu təhqir etdiyini, bundan sonra onun saçından tutub yaşadığı evdən çölə itələdiyini, həmin zaman Günel yerə yıxıldığını, bundan sonra qapını bağladığını, hadisə zamanı orada azyaşlı uşaqları və həyat yoldaşının olduğunu göstərmişdir.